stanford-oval/wikipedia huggingface dataset:
Nayantara

| Nayantara |
| --- | --- |
 Nayantara vuonna 2014.
Henkilötiedot
Koko nimi:  Diana Mariam Kurian
Syntynyt: 18. marraskuuta 1984 (ikä 39) Bangalore, Karnataka, Intia
Ammatti:  näyttelijä
Puoliso:  Vignesh Shivan (vih. 2022)
Lapset:  2
Näyttelijä
Aktiivisena:  2003–
 Nimikirjoitus
Aiheesta muualla
IMDb 
Nayantara (syntymänimeltään Diana Mariam Kurian; s. 18. marraskuuta 1984 Bangalore, Karnataka, Intia) on intialainen näyttelijä, joka työskentelee pääasiassa tamilin-, telugun- ja malajalaminkielisissä elokuvateollisuuksissa. Hän on voittanut monia palkintoja.
Nayantara teki näyttelijändebyyttinsä malajalaminkielisessä elokuvassa Manassinakkare (2003), jota seurasi menestynyt Vismayathumbathu (2004), ennen kuin hän siirtyi näyttelemään myös tamilin- ja telugunkielisissä elokuvissa. Hän teki ensiesiintymisensä tamilinkielisessä elokuvateollisuudessa elokuvassa Ayya (2005), ja esiintyi myös kaupallisesti menestyneessä Ghajinissa (2005). Chandramukhi (2005) ja Billa (2007) olivat erityisen menestyneitä ja tekivät hänestä yhden suosituimmista näyttelijättäristä tamilielokuvateollisuudessa. Hän debytoi telugun kielellä elokuvassa Lakshmi (2006) ja esiintyi menestyselokuvissa Tulasi (2007), Adurs (2010) ja Simha (2010). Hänen ensimmäinen kannadankielinen elokuvansa oli jymymenestys Super (2010).
Nayantaran rooli Sitana elokuvassa Sri Rama Rajyam (2011) toi hänelle parhaan naispääosan Nandi Awards -palkinnon ja parhaan telugunkielisen naispääosan Filmfare Awards South -palkinnon. Hän voitti parhaan tamilinkielisen naispääosan Filmfare Awards South -palkinnot elokuvista Raja Rani (2013), Naanum Rowdy Dhaan (2015) ja Aramm (2017). Hän sai ensimmäisen malajalaminkielisen parhaan naispääosan Filmfare Awards South -palkintonsa elokuvasta Puthiya Niyamam (2016).
Yksityiselämä

Nayantara syntyi Diana Mariam Kurianina kristittyyn perheeseen, mutta hän kääntyi hinduksi 7. elokuuta 2011. Samalla hänen taiteilijanimestään Nayantarasta tuli hänen virallinen nimensä.
Nayantara meni naimisiin elokuvaohjaaja Vignesh Shivanin kanssa 9. kesäkuuta 2022. Heille syntyivät kaksospojat sijaissynnyttäjän avulla lokakuussa 2022.
Aiheesta muualla

Kuvia tai muita tiedostoja aiheesta Nayantara Wikimedia Commonsissa
Nayantara Internet Movie Databasessa. (englanniksi)
Nils Rabenius

Nils Georg Vilhelm Rabenius (2. helmikuuta 1887 Uppsala – 19. lokakuuta 1924 Tranås) oli ruotsalainen säveltäjä, pianisti ja oikeustieteilijä.
Rabenius oli professori Theodor Rabeniuksen ja tämän vaimon, laulaja Olena Falkmanin poika. Hän opiskeli Uppsalan yliopistossa ja väitteli oikeustieteen tohtoriksi vuonna 1917. Hänen väitöskirjansa oli Om kvittnings verkställande enligt svensk rätt. Rabenius toimi yksityisoikeuden dosenttina ja vuodesta 1920 oikeustieteen professorina Tukholman kauppakorkeakoulussa. Hän oli Stockholms Dagbladin musiikkikriitikko. Hänen sävellystuotantonsa joukossa on laulumusiikkia. Pianistina Rabenius tulkitsi Johann Sebastian Bachin, Ludwig van Beethovenin, Frédéric Chopinin, Robert Schumannin ja Franz Schubertin ohjelmistoa.
Rabenius oli vuodesta 1919 naimisissa vaimonsa Elsan (o.s. Malm) – oopperalaulaja Henning Malmin tyttären – kanssa. Hän sairasti tuberkuloosia ja kuoli siihen Romanäs sanatoriumissa 37-vuotiaana. Rabeniuksen vuonna 1919 syntynyt tytär Lena Larsson oli sisustusarkkitehti.
Nummisten koulu

| Nummisten koulu |
| --- | --- |
Sijainti:  Ojankulmantie 24, 04660 Numminen
Koordinaatit:  60.5586°N, 25.2824°E
Tyyppi:  suomenkielinen alakoulu
Perustettu:  2013
Rehtori:  Kirsi Laine, apulaisrehtori Mia Meri
Luokat:  1–6
Oppilaita:  152
Verkkosivut
Nummisten koulu on Mäntsälän kunnan eteläosan Nummisessa, lähellä Mustijokea  toimiva noin 150 oppilaan suomenkielinen alakoulu (luokka-asteet 1–6). Koulurakennus on uusi, se valmistui vuonna 2013 jolloin sinne siirtyivät aiemman Nummisten koulun ja Mattilan koulun oppilaat ja henkilökunta. Koulun yhteydessä toimii Nummisten päiväkoti.
Noah Hathaway

| Noah Hathaway |
| --- | --- |

Henkilötiedot
Syntynyt: 13. marraskuuta 1971 (ikä 52) Los Angeles, Kalifornia
Ammatti:  näyttelijä
Näyttelijä
Aktiivisena:  1978–
Aiheesta muualla
IMDb
Elonet
Noah Hathaway (s. 13. marraskuuta 1971 Los Angeles, Kalifornia) on yhdysvaltalainen näyttelijä. Hänen tunnettuja roolejaan on pääosa elokuvassa Päättymätön tarina (1984).
Ura

Hathaway näytteli pikkupoikana televisiomainoksissa. 1970-luvun lopulla hänellä oli Boxeyn rooli televisiosarjassa Taisteluplaneetta Galactica. Vuonna 1984 Hathaway näytteli keskeisen roolin fantasiaelokuvassa Päättymätön tarina ja 1986 hänellä oli päärooli kauhukomediassa Troll. Lisäksi Hathaway vieraili 1980-luvulla erinäisissä televisiotuotannoissa, kuten Perhe on paras.
Hathaway jätti näyttelijäntyön parikymppisenä, minkä jälkeen hän on työskennellyt muun muassa tatuoijana, kamppailulajien opettajana ja tanssijana. 2010-luvulla Hathaway palasi näyttelijäksi, hänellä oli roolit elokuvissa Sushi Girl (2012) ja Blue Dream (2013).
Aiheesta muualla

Battlestarwiki: Noah Hathaway (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Noah Hathaway
Käännös suomeksi
Niina Junttila

Niina Junttila (s. 1973) on suomalainen kasvatuspsykologian professori Turun yliopistossa. Hän on myös Opetushallituksen opetusneuvos tehtävänään lasten ja nuorten hyvinvoinnin edistäminen peruskoulussa ja varhaiskasvatuksessa.
Junttila on tutkinut muun muassa yksinäisyyttä ja lasten ja nuorten hyvinvointia. Hänen teoksensa Kavereita nolla – Lasten ja nuorten yksinäisyys oli Kanava-palkintoehdokkaana 2015.
Julkaisuja

Kavereita nolla – Lasten ja nuorten yksinäisyys.  Tammi, 2015.  ISBN 978-951-31-8165-9.
Kaiken keskellä yksin – Aikuisten yksinäisyydestä.  Tammi, 2018.  ISBN 978-951-31-9510-6.
Aiheesta muualla

Niina Junttila Twitterissä
Nousuvarjo

Nousuvarjo
Nousuvarjo, toiselta nimeltään vetovarjo, on pyöreä laskuvarjoa muistuttava varjo, jota hinataan esimerkiksi autolla, moottoriveneellä, vesiskootterilla tai moottorikelkalla. Hinausköysi pidetään koko lennon ajan kiinni hinaavassa ajoneuvossa ja näin lentäjältä ei edellytetä koulutusta tai ilmailulupakirjaa. Suomessa käytetään yleensä 100–200 metrin köysiä. Lentokorkeus riippuu hinausköyden pituudesta ollen 65–140 metriä. Nousuvarjolla lennetään ympäri vuoden ja sääolosuhteet tulevat melko harvoin esteeksi.
Ilmailuviranomaiset eivät määrittele nousuvarjoa  ilma-alukseksi tai muuksi ilmaan tarkoitetuksi laitteeksi, eikä nousuvarjon käyttäjiltä näin ollen vaadita viranomaisten järjestämää koulutusta eikä lupakirjoja. Suomessa suurin osa nousuvarjoa lennättävistä henkilöistä on kuitenkin saanut Suomen Nousuvarjo- ja Leijaliitto ry.:n antaman koulutuksen.
Suomen Nousuvarjo- ja Leijaliitto ry. on riippumaton lajin harrastajien muodostama järjestö, joka kehittää koulutusjärjestelmiä ja pyrkii parantamaan lajin turvallisuutta. Koulutus lisää turvallisuutta ja on suositeltavaa, että ilman koulutusta ei nousuvarjoa lennätettäisi. 
Koulutusjärjestelmä on monitasoinen lennättäjäharjoittelijasta kouluttajaan ja ansiolennättäjään.
Suomen Nousuvarjo- ja Leijaliitto ry. myös ylläpitää ja kehittää kilpailutoimintaa, johon harjoittelu sekä osallistuminen on nousuvarjoilun harrastetoimintaa. Lentopaikkoja ovat järvet, pellot ja lentokentät. Suomen Nousuvarjo- ja Leijaliitto ry on Suomen Ilmailuliiton jäsenjärjestö.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Nousuvarjo- ja Leijaliitto ry.
Velos Oy|Vetovarjo (Arkistoitu – Internet Archive)
Nousuvarjon koulutusjärjestelmä (Arkistoitu – Internet Archive)
Nils Pipping

Nils Johan Pipping (14. toukokuuta 1890 Helsinki – 23. marraskuuta 1982 Helsinki) oli suomalainen matemaatikko ja Åbo Akademin professori. Hänen tutkimuksensa olivat pääasiassa lukuteorian alalta. Hän väitteli tohtoriksi vuonna 1919 Helsingin yliopistossa ja työskenteli 1914–1920 Helsingissä Tähtitieteellisessä observatoriossa ja 1921–1930 matematiikan lehtorina Åbo Akademissa; matematiikan professuuria hän hoiti siellä vuosina 1930–1953.
Nils Pippingin isä oli kielitieteilijä Knut Hugo Pipping. Hän avioitui vuonna 1923 Margaretha de la Chapellen (1899–1966) kanssa.
Naisten kansainvälinen rauhan ja vapauden liitto

Naisten kansainvälinen rauhan ja vapauden liitto (engl. Women's International League for Peace and Freedom, lyh. WILPF) on vuonna 1915 perustettu kansainvälinen naisten rauhanjärjestö. Sen päämaja sijaitsee Genevessä ja järjestöllä on toimisto myös New Yorkissa. WILPF:llä on neuvoa-antava asema YK:n alaisissa toimielimissä ECOSOC, UNCTAD ja UNESCO. Järjestön Suomen osaston perusti Maikki Friberg vuonna 1926. Sen nykyinen puheenjohtaja on Sirkku Järvelä.
Aiheesta muualla

Kuvia tai muita tiedostoja aiheesta Naisten kansainvälinen rauhan ja vapauden liitto Wikimedia Commonsissa
Järjestön viralliset kotisivut
Niina Hosiasluoma

Niina Hosiasluoma on suomalainen näyttelijä, joka on työskennellyt vuodesta 1997 erityisesti teatteriryhmissä. Hän jakoi maaliskuussa 2017 myönnetyn Näyttelijäliiton Vuoden teatterinäyttelijä -palkinnon Seela Sellan kanssa. Hän oli vuonna 2016 esiintynyt muiden muassa näytelmissä Noitavaino Teatteri Takomossa ja Ei mikään pikku juttu Valtimonteatterissa.
Vuonna 2021 Hosiasluoma voitti valtakunnallisen monologikilpailun monologillaan Minä olen Hossu.
Hosiasluoma opiskeli teatteri-ilmaisun ohjaamista Stadiassa vuosina 1998–2002 ja on osa Teatteri Takomon näyttelijäensembleä.
Elokuvarooleja

Säälistäjät (sossu-Leena, 2014)
Hölmö nuori sydän (Kata, 2018)
Baby Jane (Stuba, 2019)
Tottumiskysymys (Maria, 2019)
Aiheesta muualla

Niina Hosiasluoma Internet Movie Databasessa. (englanniksi)
Nils Petersen

Nils Petersen
| Mitalit> Maa:   Saksa.Miesten jalkapallo. Olympialaiset  | Mitalit> Maa:   Saksa.Miesten jalkapallo. Olympialaiset  | Mitalit> Maa:   Saksa.Miesten jalkapallo. Olympialaiset  | Maa:   Saksa> Miesten jalkapallo. |
| --- | --- | --- | --- |
|  Hopeaa | Rio de Janeiro 2016 |  |  |
Nils Petersen (s. 6. joulukuuta 1988) on saksalainen jalkapalloilija. Hän edustaa Bundesliiga-joukkue SC Freiburgia. Petersenin pelipaikka on hyökkääjä. Aiemmin hän on pelannut Bundesliigassa Energie Cottbusin, Bayern Münchenin ja Werder Bremenin joukkueissa. Freiburgiin hän siirtyi tammikuussa 2015, ensimmäisen puolen vuoden ajaksi lainalle.
Petersen on pelannut Saksan nuorisomaajoukkueissa. Rio de Janeiron olympialaisissa 2016 hän saavutti hopeaa. Hän pelasi olympiaturnauksessa Saksan kaikissa kuudessa ottelussa ja teki viisi maalia alkulohko-ottelussa Fidžiä vastaan sekä yhden maalin välieräottelussa Nigeriaa vastaan tultuaan kentälle vasta ottelun 85. minuutilla. Saksan A-maajoukkueessa hän on pelannut kesäkuussa 2018 ystävyysottelussa Itävaltaa vastaan ja syyskuussa 2018 ystävyysottelussa Perua vastaan.
Naarajärvi (Kinnula)

| Naarajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°16′31″N, 25°12′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  Kotkatjoki Kivijärveen 
Järvinumero:  14.443.1.030
Mittaustietoja
Pinnankorkeus:  137,1 m  
Pituus:  2,8 km  
Leveys:  320 m  
Rantaviiva:  6,476 km  
Pinta-ala:  55,598 ha  
Tilavuus:  0,00188028 km³ 
Keskisyvyys:  3,38 m  
Suurin syvyys:  8,1 m  
Saaria:  ei saaria 
 fiNaarajärvi 
Naarajärvi  on Keski-Suomessa Kinnulassa  Naaraperän lähellä sijaitseva järvi.
Maantietoa

Järvi on 2,8 kilometriä pitkä, 320 metriä leveä, ja sen pinta-ala on 56 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,88 miljoonaa kuutiometriä eli 0,00188 kuutiokilometriä. Sen keskisyvyys on 3,4 metriä ja suurin syvyys on 8,1 metriä. Sen rantaviivan pituus on 6,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 137,1 metriä mpy.
Norsunkärsät

| Norsunkärsät |
| --- | --- |
 Kirjonorsunkärsä (Proboscidea louisianica)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Martyniaceae
Suku::  Norsunkärsät Proboscidea  Schmidel
 Norsunkärsien levinneisyys
Katso myös
   Norsunkärsät Wikispeciesissä   Norsunkärsät Commonsissa 
Infobox OKNimi-testi OK: 
Norsunkärsät (Proboscidea) on Martyniaceae-heimoon kuuluva pienehkö kasvisuku, mutta samalla myös heimon runsaslajisin suku. Sukuun kuuluu kymmenen lajia.
Norsunkärsiä tavataan lähinnä Yhdysvalloissa.
Lajeja

Proboscidea althaeifolia
Proboscidea arenaria
Proboscidea fragrans – tuoksunorsunkärsä
Proboscidea louisiana
Proboscidea louisianica – kirjonorsunkärsä
Proboscidea parviflora
Proboscidea sabulosa
Proboscidea sinaloensis
Proboscidea spicata
Proboscidea triloba
Aiheesta muualla

Finto: Kassu – Kasvien suomenkieliset nimet: Proboscidea
Naarajärvi (Keuruu)

| Naarajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°25′11″N, 24°11′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskupuro:  Naarapuro Pieneen Korpijärveen 
Järvinumero:  35.483.1.004
Mittaustietoja
Pinnankorkeus:  169,8 m  
Rantaviiva:  2,835 km  
Pinta-ala:  19,699 ha  
Saaria:  ei saaria 
 fiNaarajärvi 
Naarajärvi  on Keski-Suomessa Keuruulla Sällinkylän lähellä sijaitseva järvi.
Maantietoa

Järven pinta-ala on 19,7 hehtaaria, se on 1,2 kilometriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Järven vedenpinnan korkeus on 169,8 metriä mpy.
Nokia 2.3

| Nokia 2> 3 |
| --- | --- |
Valmistaja:  HMD Global
Julkaistu:  5. joulukuuta 2019
Edeltäjä:  Nokia 2.2
Seuraaja:  Nokia 2.4
Käyttöverkot:  2G/3G/4G
Mitat:  157,7 × 75,4 × 8,7 mm
Paino:  183 g
Näyttö:  IPS LCD, 6,2 tuumaa
Näytön kuvatarkkuus:  720 × 1 520 px
Värien lukumäärä:  16 miljoonaa
Suoritin:  Mediatek MT6761 Helio A22 -neliydin­prosessori, 2,0 GHz
Grafiikkapiiri:  PowerVR GE8320
Keskusmuisti:  2 Gt
Flash-muisti:  32 Gt
Takakamera:  13 Mpx + 2 Mpx (syvyyskamera)
Etukamera:  5 Mpx
Radio:  FM-radio
Käyttöjärjestelmä:  Android 9, päivitettävissä Android 10 -versioon
Akku:  4 000 mAh Li-Po
Liitännät:  microUSB
Muistikorttipaikka:  tukee enintään 512 Gt:n microSDXC-kortteja
Infobox OKNimi-testi OK: 
Nokia 2.3 on HMD Globalin 5. joulukuuta 2019 julkistama matkapuhelin.
Puhelimessa on neliydinprosessori ja 6,2 tuuman näyttö, jossa on 19:9-kuvasuhde. Nokia 3.2:ssa ei ole sormenjälkitunnistinta, vaan pelkkä kasvojentunnistin. Puhelimessa on kaksi takakameraa: 13 megapikselin pääkamera ja kahden megapikselin syvyyskamera. Puhelimessa on 4 000 milliamperitunnin litiumpolymeeriakku ja FM-radio. Nokia 2.3:ssa on 32 gigatavua tallennustilaa ja kaksi gigatavua keskusmuistia. Tallennustila on laajennettavissa enintään 512 gigatavun microSDXC-muistikortilla. Puhelimen käyttöjärjestelmänä on Android 9, joka on päivitettävissä Android 10 -versioon.
Nils Rydahl

Nils Rydahl, joka syntyi 1920-luvulla Tanskassa, oli Egmontin ensimmäinen Disney-taiteilija. Rydahl on piirtänyt paljon Aku Ankan etu ja takakansia 1960 -luvulla.
Aiheesta muualla

Nils Rydahl Akupediassa[vanhentunut linkki]
Nikon D40

| Nikon D40 |
| --- | --- |

Tyyppi:  järjestelmäkamera
Kenno:  23,7 × 15,6 mm CCD (Nikon DX -formaatti)
Korkein resoluutio:  6 megapikseliä (3 008 × 2 000)
Objektiivi:  Nikon F-tyyppi
Suljinajat:  1/4000 – 30 s, salamatäsmäys 1/500 s
Valotuksen mittaus:  TTL-valotuksenmittausjärjestelmä
Valotustavat:  automaattinen; suljinajan esivalinta; aukon esivalinta; käsisäätötila
Tarkennuspisteet:  3
Tarkennustavat:  automaattinen ja manuaalinen
Sarjakuvaus:  2,5 kuvaa/s
Etsin:  optinen pentapeilietsin, 0,8 × suurentava, 95 % kattava
ISO-arvot:  200–1 600, (laajennettavissa 3 200)
Salama:  sisäänrakennettu sekä salamakenkä
LCD-näyttö:  2,5-tuuman TFT, 230 000 pikseliä
Tallennusmedia:  SD, SDHC
Akku:  EN-EL9, 1 000 mAh, 7,4 V
Paino:  522 g (akun kanssa), 471 g (ilman akkua)
Nikon D40 on Nikonin valmistama digitaalinen järjestelmäkamera. Se julkistettiin 16. marraskuuta 2006. Kamerassa on kuuden megapikselin CCD-kenno, ja sillä pystyy ottamaan enintään 2,5 kuvaa sekunnissa. Kamerassa on 2,5 tuuman näyttö ja se tukee SD- ja SDHC-muistikortteja. Kameran runko painaa ilman akkua 471 grammaa ja akun kanssa 522 grammaa. Kameran sisäisiin muokkausominaisuuksiin kuuluu muun muassa rajaus, värin vaihtaminen ja punasilmäisyyden korjaus.
Kamerasta on julkaistiin vuonna 2009 uudempi malli, Nikon D40x, jossa on kymmenen megapikselin CCD-kenno.
Luettelo GP3-talleista

Tämä on luettelo vähintään yhteen GP3-sarjan kilpailuun osallistuneista talleista.
A

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  ART Grand Prix | 2010–2018 | 8 | 6 |  | 36 | 53 | 172 |  | 3 625,5 |
|  Arden International | 2010–2018 | 0 | 1 |  |  | 22 |  |  |  |
|  Addax Team | 2010–2011 | 0 | 0 | (32) | 0 | 0 | 4 | 1 | 58 |
|  Atech Grand Prix | 2010–2012 | 0 | 0 | (48) | 0 | 0 | 5 | 1 | 72 |
B

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Bamboo Engineering | 2013 | 0 | 0 | (16) | 0 | 1 | 2 | 1 | 75 |
C

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Carlin | 2010–2015 | 0 | 0 | (100) | 5 | 9 | 34 |  | 894 |
|  Campos Racing | 2015–2017 | 0 | 0 | (72) | 1 | 4 | 9 | 2 | 366 |
D

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  DAMS | 2016–2017 | 0 | 0 | (34) | 1 | 2 | 6 | 3 | 200 |
H

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Hilmer Motorsport | 2014 | 0 | 0 | (18) | 0 | 0 | 0 | 0 | 18 |
J

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Jenzer Motorsport | 2010–2018 | 0 | 0 | (152) | 1 | 8 | 26 | 3 | 704,5 |
K

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Koiranen GP | 2013–2016 | 0 | 0 | (70) | 5 | 9 | 24 | 4 | 749 |
M

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Manor Racing | 2010–2014 | 0 | 0 | (90) | 3 | 11 | 21 | 7 | 476 |
|  Mücke Motorsport | 2010–2011 | 0 | 0 | (32) | 2 | 1 | 8 | 2 | 78 |
|  MP Motorsport | 2018 | 0 | 0 | (18) | 1 | 1 | 2 | 1 | 94 |
O

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Ocean Racing Technology | 2012 | 0 | 0 | (16) | 0 | 0 | 1 | 2 | 56 |
S

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Status Grand Prix | 2010–2015 | 0 | 0 | (108) | 2 | 10 | 26 | 7 | 500 |
T

| Talli | Kaudet | Tallien mestaruudet | Kuljettajien mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Tallien pisteet |
| --- | --- | --- | --- | --- | --- | --- | --- | --- | --- |
|  Tech 1 Racing | 2010–2011 | 0 | 0 | (32) | 0 | 1 | 6 | 2 | 80 |
|  Trident Racing | 2012–2018 | 0 | 0 | (120) | 8 | 19 | 46 | 11 | 1246 |
Nikon D5

| Nikon D5 |
| --- | --- |

Tyyppi:  digitaalinen järjestelmäkamera
Kenno:  35,9 × 23,9 mm, CMOS
Korkein resoluutio:  5 588 × 3 712 (21 megapikseliä)
Objektiivi:  Nikon F
Suljin:  elektronisesti ohjattu verhosuljin
Suljinajat:  1/8 000 – 30 s
Tarkennuspisteet:  153
Sarjakuvaus:  14 kuvaa sekunnissa
ISO-arvot:  ISO 100 – 102 400 (laajennettavissa ISO 50 – 3 280 000)
LCD-näyttö:  3,2 tuumaa, 2 359 000 pikseliä, kosketusnäyttö
Akku:  Nikon EN-EL18a
Paino:  1 415 g (akun kanssa)
Nikon D5 on Nikonin 5. tammikuuta 2016 julkistama digitaalinen järjestelmäkamera, jossa on 21 megapikselin täysikokoinen CMOS-kenno. Se on yhteensopiva Nikon F -objektiivien kanssa. Kameralla voi ottaa 14 kuvaa sekunnissa ja videoida Ultra HD -laadulla 30 kuvaa sekunnissa ja Full HD -laadulla 60 kuvaa sekunnissa. Kamerassa on 3,2 tuuman kosketusnäyttö. Runko on valmistettu magnesiumista ja se painaa akun kanssa 1 415 grammaa.
Kameran edeltäjä on helmikuussa 2014 julkistettu Nikon D4S ja seuraaja helmikuussa 2020 julkistettu Nikon D6.
Nina Karusto

Nina Karusto on suomalainen meteorologi.  Hän työskentelee meteorologina Ilmatieteen laitoksella. Lisäksi hän tekee tv-meteorologin töitä Yleisradiossa. Ensimmäisen kerran Karusto nähtiin ennustamassa säätä TV:ssä helmikuussa 2020. TV:ssä hänet nähdään usein Ylen aamun meteorologina. Karusto on käynyt Helsingin Rudolf Steiner-koulua vuosina 2007-2011. Meteorologiaa hän on opiskellut sekä Helsingin että Oklahoman yliopistoissa.
Naisten jalkapallon maailmanranking

Naisten FIFA-ranking on FIFA:n luoma pistejärjestelmä naisten jalkapallomaajoukkueille. Rankingiin vaikuttaa neljän viime vuoden aikana pelatut pelit (painotettuna 100% - 50% - 30 % - 20%). Jotta ranking lasketaan, on joukkueen pelattava vuodessa vähintään viisi peliä.